Øyvind Østerud

Øyvind Østerud (1944–2025) var en norsk statsviter som var professor ved Universitetet i Oslo. 

Han var professor i statsvitenskap; fra 1980 til 1985 var han professor i konflikt- og fredsforskning og fra 1985 professor i internasjonale konfliktstudier. Østerud publiserte bøker og artikler om demokrati, styreformer og regimeendringer, geopolitikk og internasjonale konflikter, suverenitet og nasjonalisme.uio.no Personside på Universitetet i Oslo  Raino Malnes, Johan Frederik Storm, Einar Uggerud og Nina Witoszek: Øyvind Østerud (1944-2025) - Khrono 27. juni 2025 Harald Baldersheim og Knut Heidar: Øyvind Østerud til minne - Nekrolog i Aftenposten 26. juni 2025 

I minneordet beskriver kollegaene ham som bredt orientert innenfor hele faget statsvitenskap og med historisk orientering som et særtrekk og at han sterkt bidro til å utvikle statsvitenskap som disiplin i Norge.Elin Haugsgjerd Allern, Dag Harald Claes, Cathrine Holst og Janne Haaland Matlary: Øyvind Østerud var en generalist med et sjeldent bredt faglig overblikk - Minneord i Aftenposten 1. juli 2025 Bernt Hagtvet skriver i minneord at Østerud var en av Norges fremste samfunnsforskere i etterkrigsgenerasjonen, var en av de få som behersket alle underdisipliner av statsvitenskapen og var kjennetegnet av språklig og logisk klarhet. Østerud var opptatt av nasjonalstaten som ramme for politikk og identitet.

 Bakgrunn 
Øyvind Østerud ble født 27. april 1944 på Nes i Akershus. Hans foreldre var høyesterettsadvokat Helge Østerud (1907-1983) og Olga-Sofie Scharning (1913-1999).Østerud - Vår felles slektsside Østerud døde 23. juni 2025.https://www.uio.no/for-ansatte/enhetssider/sv/aktuelt/aktuelle-saker/2025/oyvind-osterud-er-dod.html

Han tok eksamen artium på Eidsvoll landsgymnas og magistergraden ved Universitetet i Oslo i 1970Øyvind Østerud Konflikt og administrasjon: en studie i norsk kraftutbygging Magistergradsoppgave i statsvitenskap. Universitetet i Oslo 1970. og var tidlig i 1970-årene ansatt ved Sosiologisk institutt ved Universitetet i Bergen. I 1974 forsvarte han doktorgraden (Ph.D.) ved London School of Economics (LSE).Øyvind Østerud Agrarian structure and peasant politics in Scandinavia: a comparative study of rural response to economic change. London, 1974 Avhandling (doktorgrad). London School of Economics, 1974 Tema for avhandlingen var bondepolitikk i Skandinavia. 

 Virke 
I 1980 ble han utnevnt til professor i fredsforskning, som Johan Galtungs etterfølger i den lærestolen som Stortinget hadde opprettet i 1967. Etter ønske fra Østerud ble fagområdet fra 1985 betegnet internasjonale konfliktstudier.Eva Fetscher (2013), The Peace Prophet and the Iconoclast. The Chair in Conflict and Peace Research at the University of Oslo, 1963–1985. Ph.d.-avhandling, Universitetet i Oslo

Fra 1998 til 2003 ledet han makt- og demokratiutredningen.NOU 2003:19 Makt og demokrati - Forskergruppens sammensetning Dette var et stort tverrfaglig samfunnsvitenskapelig forskningsprogram med et budsjett på 50 millioner kr. Utredningens hovedkonklusjon var at demokratiet var i ferd med å forvitre, ettersom makt var blitt overført fra folkevalgte organer som sto til ansvar for borgerne i valg, til ikke-folkevalgte organer og rettsvesen, ved at innbyggerne var tildelt individuelle rettigheter.Trine Nickelsen:  Maktens marathonløper i mål - intervju med Øyvind Østerud i Uniforum 4. sept. 2003Harald Stanghelle: Øyvind Østerud - en folkeopplysende maktutreder - Minneord i Aftenposten 25. juni 2025Gudmund Hernes: Øyvind Østerud in memoriam - forskersonen.no 26. juni 2025 Han var skeptisk til rettsliggjøringen og til EU der lovgivning ble flyttet ut av landet; han var selv motstander av norsk medlemskap i EU.

Han skrev to innføringsbøker i statsvitenskap som ble de fleste norske studenters første møte med faget (Statsvitenskap: innføring i politisk analyse og Invitasjon til statsvitenskap). Dessuten var han redaktør for Statsvitenskapelig leksikon, som gir en grundig oversikt over fagets terminologi. I 2009 oppsummerte han sin forskning på internasjonale konflikter med boken Hva er krig?. Bokens innhold ble kritisert av historikeren Stein Tønnesson, en kritikk som Østerud tok til motmæle mot.Stein Tønnessons anmeldelse av Østeruds bok Hva er krig? og Øyvind Østeruds svar - Forskningsmagasinet Apollon 1. feb. 2012

Han var en av syv redaksjonsmedlemmer i Nytt Norsk Tidsskrift. Øyvind Østerud var styreleder ved Institutt for fredsforskning (PRIO) 2003–2006, og medlem av redaksjonsrådet for Journal of Peace Research. Fra 1983 var han rådgiver for Den Norske Nobelkomite. Han ble valgt inn i Det Norske Videnskaps-Akademi i 1995, og var akademiets visepreses og deretter preses i perioden 2008–2011.

 Bibliografi 
 Hva er krig? i Universitetsforlaget serie Hva er, 2009 ISBN 9788215014036
 med Janne Haaland Matlary (red.): Denationalisation of defence: convergence and diversity, Ashgate 2007 ISBN 9780754671190
 (red.): Norway in transition: transforming a stable democracy, 2007 ISBN 0415378214
 med Fredrik Engelstad og Per Selle: Makten og demokratiet, 2003
  Nyeste utgave 2007

  5. utgave 2014






 Studies of War and Peace Oxford University Press 1986





 Referanser  

 Eksterne lenker 
  Øyvind Østerud  hos UiO
  Bibliografi 1964–2014  utarbeidet av Bredo Berntsen og Ragnhild Sundsbak

Kategori:Norske statsvitenskapsprofessorer
Kategori:Norske sakprosaforfattere
Kategori:Professorer ved Universitetet i Oslo
Kategori:Medlemmer av Det Kongelige Norske Videnskabers Selskab
Kategori:Medlemmer av Det Norske Videnskaps-Akademi
Kategori:Personer tilknyttet Institutt for fredsforskning (PRIO)
Kategori:Personer fra Nes kommune i Akershus